**Ministru kabineta noteikumu projektu “Grozījumi Ministru kabineta 2019.gada 19.novembra noteikumos Nr.541 “Noteikumi par tīmekļvietņu vai mobilo lietotņu pakalpojuma sniedzējiem pasažieru komercpārvadājumos ar taksometru un vieglo automobili”” un “Grozījumi Ministru kabineta 2019.gada 27.augusta noteikumos Nr.405 “Noteikumi par pasažieru komercpārvadājumiem ar taksometru””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekti paredz precizēt noteikumus, samazinot tiešsaistē Valsts ieņēmumu dienestam iesniedzamo informācijas apjomu par sniegtajiem pasažieru komercpārvadājumiem ar taksometru vai vieglo automobili un sniegtajiem pasažieru komercpārvadājumiem ar taksometru, informācijas sniegšanas apjomā noteikt vienādas prasības visiem nozares dalībniekiem, kā arī nenoteikt konkrētu faila formātu, lai neierobežotu modernāko tehnoloģiju izmantošanu datu apmaiņā ar Valsts ieņēmumu dienestu (turpmāk - VID).Grozījumi stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas un Finanšu ministrijas (VID) iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar noteikumu Nr.541 9.punktu Autopārvadātāju informatīvajā datu bāzē reģistrētam tīmekļvietnes vai mobilās lietotnes pakalpojuma sniedzējam reizi mēnesī līdz nākamā mēneša divdesmitajam datumam VID Elektroniskās deklarēšanas sistēmā (turpmāk – EDS) ir jāsniedz informācija par pakalpojuma sniedzēja tīmekļvietnē vai mobilajā lietotnē piedāvātajiem, pārvadātāja atteiktajiem un veiktajiem pasažieru komercpārvadājumiem, autovadītājiem un autotransporta līdzekļiem, kas zaudē spēku ar 2021.gada 30.jūniju. Vienlaikus 2021.gada 1.jūlijā stājas spēkā šo noteikumu 11.un 12. punkts, kurā noteikts, ka tīmekļvietnes vai mobilās lietotnes pakalpojumu sniedzējs nekavējoties pēc komercpārvadājuma beigām tiešsaistē iesniedz VID šo noteikumu 11.punktā noteikto informāciju par sniegtajiem pasažieru komercpārvadājumiem ar taksometru vai vieglo automobili.Saskaņā ar noteikumu Nr.405 69.7.apakšpunktu attiecībā uz pasažieru komercpārvadājumiem ar taksometru noteikts, ka taksometra skaitītāja programma un konstrukcija nodrošina vismaz tādu funkciju, ka pārvadājumu pakalpojumu sniedzējs, izmantojot viedierīci, tiešsaistē iesniedz VID šo noteikumu 69.7.1.apakšpunktā noteikto informāciju par katru sniegto pasažieru komercpārvadājumiem ar taksometru.Tātad 2021.gada 1.jūlijā stāsies spēkā prasība iesniegt tiešsaistē datus VID gan par sniegtajiem pasažieru komercpārvadājumiem ar vieglo automobili, gan ar taksometru, tostarp, ja pakalpojums tiek sniegts, izmantojot tīmekļvietni vai mobilo lietotni.Minēto pakalpojumu sniedzēju datu saņemšanas tiešsaistē ieviešana un īstenošana VID informācijas sistēmās aktualizēja priekšlikumus, lai novērstu vienādu datu saņemšanas (datu dubultu iesniegšanu) no dažādiem avotiem gadījumos, kad pasažieru komercpārvadājums ar taksometru ir pieteikts ar tīmekļvietnes vai mobilās lietotnes starpniecību. Tāpat darba procesā aktualizējās jautājums par VID iesniedzamā datu apjoma samazināšanu, ņemot vērā, ka nav saskatāma lietderība datiem, kuri nav nepieciešami vai nav izmantojami nodokļu maksātāju riska analīzei. Savukārt, lai visiem nozares dalībniekiem būtu noteikts vienāds iesniedzamais informācijas apjoms, kā arī identifikators, kas ļauj identificēt konkrēto autovadītāju, paredzēts, ka ne tikai pārvadātājs, kas veic pasažieru komercpārvadājumus ar taksometriem, bet arī tīmekļvietnes vai mobilās lietotnes pakalpojumu sniedzējs, iesniedz datus par autovadītāja personas kodu (ja persona ir Latvijas Republikas rezidents), savukārt, ja autovadītājs ir nerezidents, tad saskaņā ar Ministru kabineta 2015.gada 22.septembra noteikumu Nr.537 “Noteikumi par nodokļu maksātāju un nodokļu maksātāju struktūrvienību reģistrāciju Valsts ieņēmumu dienestā” 21.2.apakšpunktā noteikto personām, kurām Pilsonības un migrācijas lietu pārvalde nav piešķīrusi personas kodu, VID piešķir 11 zīmju nodokļu maksātāja reģistrācijas kodu. Atbilstoši Autopārvadājumu likuma 35.2 pantā noteiktajam tīmekļvietnes vai mobilās lietotnes pakalpojumu sniedzējiem ir noteikts pienākums pārbaudīt vai autovadītājs atbilst Autopārvadājuma likumā noteiktajām prasībām, proti, vai persona ir reģistrēta Autotransporta direkcijas Taksometru vadītāju reģistrā. Savukārt, ņemot vērā, ka ar vienu un to pašu vārdu/uzvārdu var būt reģistrētas vairākas personas, tāpat autovadītāja reģistrācijas numurs Taksometru vadītāja reģistrā ir mainīgs lielums autovadītāja pārreģistrācijas gadījumā, tad rezidentam unikāls personas kods vai nerezidentam VID piešķirts nodokļu maksātāja reģistrācijas kods (ja autovadītājam nav Pilsonības un migrācijas lietu pārvaldes piešķirtā personas koda) ļauj pārbaudīt konkrētas personas – autovadītāja reģistrāciju. Tāpat saskaņā ar Latvijas Republikas normatīvajiem aktiem personas kods ir personas identifikators, kas nodrošina personas identifikāciju, tostarp dokumentu, vārdu un uzvārdu maiņas gadījumā. Turklāt saimnieciskajā darbībā saimnieciskā darījuma dalībnieka – fiziskās personas datu apstrāde (glabāšana) ir nepieciešama, lai izpildītu juridisku pienākumu, kas noteikta ne tikai Autopārvadājumu likuma 35.2 pantā, bet arī likuma “Par grāmatvedību” 2.panta pirmajā daļā, 10.panta pirmajā un otrajā daļā un likuma “Par nodokļiem un nodevām” 15.panta pirmās daļas 4.punktā. Veicot attiecīgajās normās paredzēto personas datu apstrādi, pakalpojuma sniedzējam ir pienākums ievērot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulā) un Fizisko personu datu apstrādes likumā noteiktās prasības un personas datu apstrādes principus. Attiecībā uz šobrīd noteikto datu saņemšanas formātu (proti, *XML* (*Extensible Markup Language*) shēmas struktūru) nav nepieciešams norādīt konkrētu datu saņemšanas faila formāta nosaukumu, ņemot vērā, ka mūsdienās notiek strauja informācijas tehnoloģiju attīstība, piedāvājot aizvien modernākas tehnoloģijas, kas būtiski uzlabo datu apmaiņu starp klientu informācijas sistēmām un padara to drošāku. Piemēram, šobrīd datu apmaiņai tiešsaistē, kuru nodrošina *API* (*Application Programming Interface)* serviss (izmanto arī VID EDS), tiek izmantots šīs industrijas formāta standarts *JSON* (*JavaScript Object Notation*), nevis *XML* (*Extensible Markup Language*), jo *JSON* faila izmērs ir mazāks salīdzinājumā ar *XML* *(Extensible Markup Language)* formātā izveidoto failu un *JSON* faila pārsūtīšanas process ir ievērojami ātrāks, kas ir būtiski datu apmaiņai tiešsaistē. Lai nodrošinātu vienotu VID EDS *API* (*Application Programming Interface*) servisa vidi, paredzēts, ka taksometra skaitītāja datu nosūtīšana tiešsaistē tiks veikta, izmantojot industrijas *JSON* *(JavaScript Object Notation)* formātu, kas jau šobrīd tiek izmantots VID.Tātad ar grozījumiem noteikumu projektos ir paredzēts:1) precizēt noteikumu Nr.541 11.punktu un noteikumu Nr.405 69.7.1.apakšpunktu, kas paredz:- samazināt tiešsaistē VID iesniedzamo informācijas apjomu par sniegtajiem pasažieru komercpārvadājumiem ar taksometru vai vieglo automobili un sniegtajiem pasažieru komercpārvadājumiem ar taksometru;- noteikt noteikumu Nr.541 11.2.apakšpunktā un noteikumu Nr.405 69.7.1.2.apakšpunktā identifikatoru, pēc kura var atpazīt konkrēto autovadītāju, proti, ka gan tīmekļvietņu un mobilo lietotņu pakalpojuma sniedzēji, gan pārvadātāji, kas veic pasažieru komercpārvadājumus ar taksometriem, nosūta VID informāciju par autovadītāja personas kodu vai VID piešķirtu nodokļu maksātāja reģistrācijas kodu, ja autovadītājam nav Pilsonības un migrācijas lietu pārvaldes piešķirtā personas koda, tādējādi informācijas sniegšanas apjomā attiecībā uz autovadītāja identifikatoru, nosakot vienādas prasības visiem nozares dalībniekiem;2) precizēt noteikumu Nr.541 12. un 24.punktu un noteikumu Nr.405 89.punktu, svītrojot no regulējuma konkrētu faila formātu, lai neierobežotu modernāko tehnoloģiju izmantošanu datu apmaiņā ar VID. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un VSIA “Autotransporta direkcija”, Finanšu ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Tiesiskais regulējums ietekmē tīmekļvietņu un mobilo lietotņu pakalpojuma sniedzējus autopārvadājumu jomā, kas reģistrēti VSIA “Autotransporta direkcija”, pārvadātājus, kas veic pasažieru komercpārvadājumus ar taksometriem, taksometru skaitītāju apkalpojošos dienestus.  |
| 2. | Tiesiskā regulējuma ietekme uz tautsaimniecību un administratīvo slogu. | Noteikumu projekts nav negatīvas ietekmes uz tautaismniecību, jo atbilstoši noteikumu Nr.541 23.punktā un noteikumu Nr.405 85.punktā noteiktajam pārvadājumu pakalpojumu sniedzēja pienākums tiešsaistē iesniegt VID informāciju par sniegtajiem pārvadājumiem tika pieņemts 2019.gada 27.augustā un stājas spēkā 2021.gada 1.jūlijā. Tātad būtībā pasažieru komercpārvadājumu pakalpojumu sniedzējiem jau bija jānodrošina vismaz tehniskā risinājuma ieviešanas uzsākšana. Savukārt saskaņā ar grozījumiem noteikumu projektos tiek samazināts administratīvais slogs tīmekļvietnes vai mobilās lietotnes pakalpojumu sniedzējiem un pārvadātājiem attiecībā uz VID iesniedzamo datu apjomu, kā arī, sekmējot iesniedzamās datu kopas vienotu standartu gan tīmekļvietņu un mobilo lietotņu pakalpojuma sniedzēju, gan pasažieru komercpārvadājumu ar taksometru jomā, tādējādi nosakot vienādas prasības visiem nozares dalībniekiem. |
| 3. | Administratīvo izmaksu monetārs novērtējums | Projekti šo jomu neskar. |
| 4. | Atbilstības izmaksu monetārs novērtējums | Projekti šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus tiek virzīti grozījumi divos tiesību aktu projektos – Ministru kabineta 2019.gada 19.novembra noteikumos Nr.541 “Noteikumi par tīmekļvietņu vai mobilo lietotņu pakalpojuma sniedzējiem pasažieru komercpārvadājumos ar taksometru un vieglo automobili” un Ministru kabineta 2019.gada 27.augusta noteikumos Nr.405 “Noteikumi par pasažieru komercpārvadājumiem ar taksometru”, taksometru pārvadātājiem un tīmekļvietnes vai mobilās lietotnes pakalpojumu sniedzējiem. |
| 2. | Atbildīgā institūcija | Satiksmes ministrija, Finanšu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekti šo jomu neskar. |
| 2. | Sabiedrības līdzdalība projekta izstrādē | Projekti šo jomu neskar. |
| 3. | Sabiedrības līdzdalības rezultāti | Projekti šo jomu neskar. |
| 4. | Cita informācija | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka noteikumu projekti neatbilst minētajiem kritērijiem, sabiedrības līdzdalības kārtība noteikumu projektu izstrādē netiek piemērota.Notikušas tehniskās konsultācijas sanāksmes ar tīmekļvietnes vai mobilās lietotnes pakalpojumu sniedzējiem, pārvadātājiem un taksometru skaitītāju apkalpojošo dienestiem.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un VSIA “Autotransporta direkcija”, Finanšu ministrija un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu izpildi nav nepieciešams veidot jaunas institūcijas, likvidēt vai reorganizēt esošās.  |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova